Samráðingarleiðarin, Bárður á Steig Nielsen, er bjartskygdur. Samgongusamráðingar í allan gjár Og samráðingarnar verða tiknar uppaftur í dag. Í allan gjár sótu umboð fyri Sambandsflokkin, Fólkaflokkin og Miðflokkin við samráðingarborðið. Tingfólk vórðu býtt sundur í bólkar, sum síðan fóru at arbeiða við ymiskum málum. Bólkarnir savnaðust so seinni saman við floksformonnunum at leggja møgulig uppskot fram. Ein bólkur arbeiddi við orku- og umhvørvismálum, ein annar við almannamálum og ein triði við fiskivinnuni. Teir tríggir floksformenninir arbeiddu við skattamálum, samhaldsfasta og fíggjarmálum og/ella fíggjarpolitikki. Seinnapartin um fimmtíðina góvust tey við samgonguarbeiðinum, og fólk fóru til landsdyst millum Føroyar og Svøríki. Samráðingarleiðarin, Bárður á Steig Nielsen, lat væl at arbeiðinum í gjár, og hann hevur vónir um, at samgongan er komin á mál innanfyri tíðarfreistina, sum løgtingsformaðurin hevur sett, nevniligaáðrenn 14. september.